**ДО:**

**СОБРАНИЕ НА АКЦИОНЕРИ**

**НА ЗК „ПЕЛАГОНИЈА” АД**

**Б И Т О Л А**

И З В Е Ш Т А Ј

**ЗА РАБОТАТА НА ОДБОРОТ НА ДИРЕКТОРИ НА**

**ЗК „ПЕЛАГОНИЈА” АД БИТОЛА ЗА 2022 година**

1. **ВОВЕД**

Управувањето со Друштвото е организирано според едностепениот систем преку Одборот на Директори.

1. Со Друштвото управуваше Одбор на директори избран со мандат од 4 (четири) години со Одлука на Собранието на акционери донесена на ден 06.04.2021 година, дополнет со Одлука на Годишното Собрание на акционери од 04.07.2022 година поради поднесена оставка на еден од членовите на Одборот од ден 11.11.2021 година, а во периодот од 01.01.2022 година до 04.07.2022 година, работеше во следниот состав:

- Цветан Панделески – претседател и неизвршен член,

- Весна Белешовска Бунтеска - извршен член,

- Александар Георгиев - неизвршен член,

- Анета Ѓоргиев - неизвршен член.

2. На ден 04.07.2022 година со одлука на Годишното Собрание на акционери беше дополнет составот на членови на Одборот и на испразнетото место за член на Одборот на директори беше избран Селаудин Арифи, во кој дополнет состав Одборот на членови работеше во периодот од 04.07.2022 година до 31.12.2022 година.

3. Во извештајниот период од 01.01.2022 година до 31.12.2022 година Одборот на директори одржа вкупно 10 состаноци на кои расправаше и одлучуваше за работи од неговата надлежност утврдени со Законот и Статутот на Друштвото.

1. **РАБОТЕН ДЕЛ (СОСТАНОЦИ)**

Во извештајниот период од 01.01.2022 година до 31.12.2022 година Одборот на директори на ЗК Пелагонија АД Битола одржа вкупно 10 состаноци, на кои одлучуваше за работи од својата надлежност утврдени со Законот и Статутот на Друштвото.

**1. На состанокот одржан на 28.01.2022 година** Одборот одлучуваше за донесување Одлуки за промена на ценовниците на операциите и машинските услуги во Организационите единици Земјоделие и Централна механичка работилница.

**2. На состанокот одржан на 03.03.2022 година** Одборот донесе одлуки за: одобрување споделување информации по барање на Зоран Грнчаровски за изработка на научен труд, склучување Анекс кон Договор за купопродажба на пченкина силажа склучен на ден 29.04.2021 година, склучување Договор за купопродажба на пченкина силажа од реколта 2023 година, склучување Договор за отстапување на побарување, склучување Договор за регулирање на долг и воспоставување заложно право – хипотека, склучување Договор за регулирање на меѓусебни права и обврски и воспоставување заложно право – хипотека, склучување Договор за уредување на меѓусебни права и обврски во врска со деловна соработка со извршна клаузула, склучување Договор за воспоставување залог врз недвижен имот, одобрување споделување информации по барање на Моника Павловска за изработка на научен труд, Одлука по барањето од синдикалната организација за отпочнување преговори за склучување поединечен колективен договор и Одлука за склучување Спогодба со својство на извршна исправа.

**3. На состанокот одржан на 20.04.2022 година** Одборот донесе Одлука за отповикување прокура и прокурист и давање прокура и назначување нов прокурист за преземање на правни работи и дејствија за давателот на прокурата Земјоделскиот комбинат ПЕЛАГОНИЈА Акционерско друштво Битола.

**4. На состанокот одржан на 10.05.2022 година** Одборот донесе Одлука за давање согласност за задолжување и склучување Договор за одобрување на рамковен револвинг кредит-лимит помеѓу Силк Роуд Банка АД Скопје и ТДПЕЕ Пелагонија Енерџи ДООЕЛ Логоварди Битола.

**5. На состанокот одржан на 31.05.2022 година** Одборот на директори донесе Одлука за свикување годишно собрание на акционери на ЗК Пелагонија АД Битола, утврдување на дневниот ред, утврдување на предлог одлуките, годишниот извештај за работа на Друштвото, извештајот за работа на Одборот на директори, финансискиот извештај и консолидираниот финансиски извештај за 2021 година.

**6. На состанокот одржан на 22.06.2022 година** Одборот донесе одлуки за усвојување на Оперативен план за заштита од пожари во ЗК Пелагонија ад Битола за 2022 година и Оперативен план за извршување на жетвата на есенските култури во ЗК Пелагонија ад Битола за 2022 година, Одлука за давање согласност за засновање право на залог-хипотека на имот на ДПТУ САНИК Инженеринг ДООЕЛ увоз-извоз Скопје, Одлуки за склучување Договори за лизинг со Порше Лизинг ДООЕЛ Скопје, и Одлука за промена на Ценовниците за пресметка на услугите од Централната механичка работилница и операциите во Земјоделие.

**7. На состанокот одржан на 29.07.2022 година** Одборот донесе одлуки за: давање на согласност за склучување Договор за деловна соработка со адвокат Мери Илиќ од Скопје, Одлуки за раскинување Договор за откуп на електрична енергија произведена од обновливи извори на енергија во Биогасни во Логоварди и Породин.

.

**8. На состанокот одржан на 23.08.2022 година** Одборот донесе одлуки за: склучување Договор за превоз на пченка силажа со извршна клаузула со Мулти Шпед ДООЕЛ Скопје, за склучување Договори за купопродажба на електрична енергија произведена од обновливи извори на енергија со локација во Логоварди и во Породин, за склучување Анекс кон Договор за одобрување на рамковен револвинг кредит-лимит со СН Финансии ДОО Битола и за склучување Договор за набавка на вештачко ѓубриво со извршна клаузула со Мока Пром ДООЕЛ Куманово.

**9. На состанокот одржан на година 30.11.2022 година** Одборот донесе Одлуки и Заклучок за вршење на целосен и редовен попис на средствата и обврските и усогласување на сметководствената со фактичката состојба со состојба 31.12.2022 година во ЗК ПЕЛАГОНИЈА АД Битола, ПЕЛАГОНИЈА РАЗВОЈ ДООЕЛ Могила, ПЕЛАГОНИЈА ВЕТ ДООЕЛ Могила и ПЕЛАГОНИЈА ЕНЕРЏИ ДООЕЛ Логоварди Битола со состојба 31.12.2022 година, како и Заклучок за ПЕЛАГОНИЈА ФАЈНАНС ДОО Скопје, Одлука за воспоставување на залог во полза на НЛБ Банка АД Скопје, Одлука за изменување и дополнување на Правилникот за внатрешна организација и систематизација на работните места во ЗК Пелагонија АД Битола, за одобрување зделка со заинтересирана страна за склучување Договор за користење на услуги за физичко и техничко обезбедување со Октопус Секјурити Груп ДООЕЛ Скопје, за одобрување зделка со заинтересирана страна за склучување Договор за закуп на недвижен имот со Октопус Секјурити Груп ДООЕЛ Скопје и Одлука за одобрување склучување на Договор за купопродажба на хибриди на пченка со извршна клаузула со Биспромет Агроцентар ДОО Битола.

**10. На состанокот одржан на 30.12.2022 година** Одборот донесе Одлука за одобрување на задолжување на ПЕЛАГОНИЈА ЕНЕРЏИ ДООЕЛ Логоварди Битола и засновање заложно право во корист на Стопанска банка АД Скопје како обезбедување на наплата на нејзините побарувања настанати по основ на кредит, врз подвижни предмети – парични побарувања кои ги има ПЕЛАГОНИЈА ЕНЕРЏИ ДООЕЛ Логоварди Битола спрема РЕЊУВАБАЛ ЕНЕРЏИ СУПЛАЈ РЕС ДОО Скопје.

Покрај наведеното, во текот на работењето во деловната 2022 година, Одборот на директори разгледуваше и расправаше и по други прашања кои се во негова надлежност, а претставуваат прашања од интерес на работењето на Друштвото.

## Р Е З И М Е

Одборот на директори во текот на 2022 година континуирано работеше и одлучуваше по прашања од својата надлежност.

Врз основа на овој Извештај и Годишниот извештај за работењето на ЗК Пелагонија ад Битола за 2022 година, како и целокупното работење на Друштвото, Одборот на директори смета дека и оваа деловна година делуваше во согласност со законските прописи и проектираната деловна политика.

**ОДБОР НА ДИРЕКТОРИ:**

**ПРЕТСЕДАТЕЛ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

**/Цветан Панделески/**